

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

**Ž U P A N**

KLASA: 380-01/19-01/04

URBROJ: 2140/01-02-19-1

Krapina, 19. rujna 2019.

 Temeljem članka 32. Statuta Krapinsko-zagorske županije («Službeni glasnik Krapinsko-zagorske županije» broj 13/01., 5/06., 14/09., 11/13.,26/13. – pročišćeni teksti 13/18.) **župan Krapinsko – zagorske županije** objavljuje

**J A V N I P O Z I V**

**za podnošenje prijava za sudjelovanje u manifestaciji**

**„Chtef“ Zagorski chef Krapinsko-zagorske županije**

S osobitim zadovoljstvom Krapinsko-zagorska županija najavljuje održavanje devete po redu manifestacije pod nazivom „Chtef“ Zagorski chef, **29. listopada 2019. godine u Termama Jezerčica, u Donjoj Stubici**, manifestacije kojoj je cilj promovirati autohtone zagorske proizvode i najbolje od gastronomije Zagorja.

Kao i protelih godina, manifestacija je zamišljena kao natjecanje zagorskih chefova. Da bismo od svih dobrih zagorskih kuharica i kuhara mogli odabrati samo sedmero, odlučili smo napraviti svojevrsnu predselekciju. Tema ovogodišnjeg Zagorskog chefa su proizvdi koji su dobili Oznaku zemljopisnog podrijetla na EU nivou a to su **zagorski** **puran i mlici te zagorski štrukli** koji trenutno imaju prijelaznu nacionalnu zaštitu a za koje također uskoro očekujemo potvrdu o dobivanju zemljopisnog pokrijekla na EU razini.

Ovime smo jedina županija koja je zaštitila glavno jelo, prilog i desert. Ponosni na ovo postignuće a da sve ne ostane na papiru, pozivamo naše zagorske chefove da pokažu svoje umijeće u spravljanju ovih jela.

Kandidati trebaju ukratko opisati glavno jelo i desert koji bi spravljali a to su: zagorski puran s mlincima i štrukli. Povjerenstvo za odabir kandidata u sastavu od tri člana odabrat će sedmero kuhara, na temelju Vaše inovativnosti i tradicionalno-moderne kombinacije zadanih namirnica u opisu odnosno konceptu jela koji je obavezan dio Vaše prijave.

Svrha ovakvog postupka nije vrednovanje jela na neviđeno (dakako da to nije moguće dok se jelo ne pripremi i kuša) već pokušaj da se na natjecanju okupe chefovi što različitijih stilova i ideja, da bi se tijekom samog događaja pokazala maksimalna raznolikost u pristupu temi i namirnici.

Pozivamo sve zainteresirane kuharice i kuhare restorana s područja Krapinsko-zagorske županije da svoje prijave dostave najkasnije do 08. listopada 2019. godine na adresu: Krapinsko-zagorska-županija, Ured župana, Magistratska 1, Krapina ili na mail adresu: ana.pavic@kzz.hr.

Dodatne informacije možete dobiti na br. telefona 091 329 2120 i e-mail ana.pavic@kzz.hr

Prijava mora sadržavati: **ime i prezime, e-mail adresu, broj telefona, naziv restorana iz kojeg dolazite**, **recept i opis odnosno koncept jela na navedenu temu.**

Nadamo se da će vas ovogodišnja tema nadahnuti jer naš zajednički cilj je čuvati ono najbolje od tradicije i promovirati modernu autentičnu kuhinju koju Zagorje može ponuditi i najzahtjevnijem gostu.

Veselimo se vašim idejama.

 **Ž U P A N**

 **Željko Kolar**